Daugavpils pilsētas domes iepirkumu komisija

**“Tramvaju vagonu iegāde KF projekta ‘’Videi draudzīga sabiedriskā transporta attīstība Daugavpils pilsētā’’ Nr. 4.5.1.1/16/I/003 ietvaros**”.

identifikācijas numurs DPD 2017/107

**GROZĪJUMI Nr.1**

1. Papildināt Konkursa nolikuma 10.3.punktu ar teikumu: “Saskaņā ar Publisko iepirkumu likuma 50.panta trešo daļu, piedāvājuma nodrošinājuma termiņš nedrīkst pārsniegt 6 mēnešus, skaitot no piedāvājumu atvēršanas dienas.”
2. Konkursa nolikuma 10.4.2.punkta 3.apakšpunktā svītrot vārdus “vai vispārīgo vienošanos”.
3. Konkursa nolikuma Līguma projekta 4.2.punktā aizstāt vārdus “5% (pieci procenti)” ar vārdiem “10% (desmit procenti)”.
4. Konkursa nolikuma 14.punktā, tabulas ailē "Iesniedzamā informācija, kas nepieciešama, lai pretendentu novērtētu saskaņā ar minētajām prasībām: (Ārvalstu pretendenti iesniedz attiecīgus līdzvērtīgus dokumentus)", svītrot vārdus "(Ārvalstu pretendenti iesniedz attiecīgus līdzvērtīgus dokumentus)".
5. Konkursa nolikuma 14.1.punktā vārdus "(ja pretendents ir juridiskā persona)" aizstāt ar vārdiem "Par Latvijā reģistrētiem pretendentiem pasūtītājam pašam jāpārliecinās Uzņēmumu reģistra mājas lapā www.ur.gov.lv".
6. Precizēt Konkursa nolikuma 14.punkta tabulas apakšpunktu numerāciju.
7. Precizēt punkta “Noteikumi, kā piegādātāju apvienībām ir jāizpilda prasības attiecībā uz saimniecisko un finansiālo stāvokli vai tehniskajām un profesionālajām spējām” numuru, aizstājot numuru 1) ar numuru 15, kā arī papildināt šo punktu ar teikumu šādā redakcijā: " Atbilstību kvalifikācijas prasībām, kas izvirzītas saskaņā ar Publisko iepirkumu likuma 45. un 46.pantu, pretendents kā piegādātāju apvienība var apliecināt kopumā (piemēram, prasību par nepieciešamo finanšu apgrozījumu var apliecināt tikai viens no piegādātāju apvienības dalībniekiem vai arī vairāki dalībnieki kopumā u.tml.)."
8. Veikt šādus grozījumus Konkursa nolikuma Tehniskajā specifikācijā:

Papildināt Konkursa nolikuma Tehniskās specifikācijas 3.7.punktu ar šādu tekstu:

“Īpaši jāievēro:

-pasažieru salonā izmantotajiem materiāliem un sastāvdaļām jānodrošina pietiekama pretestība ugunij un uguns izplatīšanās iespējai atbilstoši ugunsizturības Eiroklasei C, kas noteikta standartā LVS EN 13501-1+A1:2010 ,,vai ekvivalents’’;

-mehānismiem ar paaugstinātu aizdegšanās risku jābūt izvietotiem tā, lai novērstu uguns izplatīšanos pasažieru salonā;

-mehānismu un elektroiekārtu aizdegšanās gadījumā jānodrošina karstuma un indīgu vielu neizplatīšanos tramvaja salonā.”

Papildināt Konkursa nolikuma Tehniskās specifikācijas 3.19.punktu ar šādu tekstu:

“Vadītāja kabīnes vējstiklam jābūt aprīkotam ar logu tīrīšanas ierīci, mazgāšanas sprauslām. Logu tīrīšanas ierīces nepārtrauktai darbībai jābūt vismaz divpakāpju un tīrīšanas biežuma intervālam jābūt regulējamam. Logu augšpusē jābūt izvietotam saules aizsargam (aizvelkams).”

Papildināt Konkursa nolikuma Tehnisko specifikāciju ar 3.24.punktu šādā redakcijā:

**“3.24.**  **Triecieni un vibrācija**

Tramvaju vagoniem jābūt projektētiem atbilstoši standartam LVS ISO 2631-1 ,,Mehāniskās vibrācijas un triecieni. Cilvēka ķermeņa vispārējās vibroeksponētības izvērtēšana. 1.daļa „Vispārīgās prasības” vai ,,ekvivalents’’, lai samazinātu triecienu un vibrācijas ietekmi uz pasažieriem, vadītāju un uzstādītajām iekārtām. Visām iekārtām un stiprinājumiem jābūt projektētiem un uzstādītiem tā, lai tie būtu izturīgi pret nenovēršamiem triecieniem/vibrācijām, kuru rezultātā varētu rasties tramvaju vagonu ekspluatācijas traucējumi.”

1. Konkursa nolikuma 14.3.punktu papildināt ar vārdu “četrasu”.
2. Konkursa nolikuma 5.pielikumā virsrakstā aizstāt vārdus “kuri ir ekvivalenti atklātā konkursa priekšmetam” ar vārdiem “atbilstoši atklātā konkursa priekšmetam”, kā arī aizstāt gadus “2013, 2014, 2015, 2016” ar gadiem “2014, 2015, 2016, 2017”.
3. Konkursa nolikuma Līguma projekta 6.1.punktā aizstāt vārdus “2 (divi)” ar svītru “\_\_\_\_\_\_\_\_\_\_\_”.
4. Konkursa nolikuma 16.1.punktu papildināt ar tekstu šādā redakcijā: "Publisko iepirkumu likuma izpratnē apakšuzņēmējs ir pretendenta vai apakšuzņēmēja piesaistīta vai nolīgta persona, kura veic būvdarbus vai sniedz pakalpojumus, kas nepieciešami ar pasūtītāja noslēgta publiska būvdarbu vai pakalpojumu līguma izpildei neatkarīgi no tā, vai šī persona būvdarbus veic vai pakalpojumus sniedz pretendentam vai citam apakšuzņēmējam. Attiecīgi no minētā regulējuma izriet, ka pretendentam ir jānorāda ne tikai apakšuzņēmēji, bet arī šādu apakšuzņēmēju apakšuzņēmēji, kuri arī atbilst minētā panta otrās daļas nosacījumiem. Piemēram, gadījumā, ja apakšuzņēmējs veic 60% no līguma kopējās vērtības, savukārt tā piesaistītais apakšuzņēmējs – 30%, ir secināms, ka arī uz šādu apakšuzņēmēja apakšuzņēmēju attiecas Publisko iepirkumu likuma 42.pantā un 62.pantā minētie nosacījumi. Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Minētā panta izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā."
5. Konkursa nolikuma Līguma projekta 4.16.punktu izteikt šādā redakcijā:

“Iepirkuma līguma izpildē iesaistītā personāla un apakšuzņēmēju nomaiņas un jauna personāla un apakšuzņēmēju piesaistes kārtība ir šāda:

Būvuzņēmējs nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Būvuzņēmējam ir pienākums saskaņot ar pasūtītāju papildu personāla iesaistīšanu iepirkuma līguma izpildē.

Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.

Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem: 1) piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām; 2) tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem; 3) piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma [42.panta](https://likumi.lv/doc.php?id=287760#p42) pirmajā daļā minētajiem pretendentu izslēgšanas gadījumiem; 4) apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. Pārbaudot jaunā apakšuzņēmēja atbilstību, pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.

Pasūtītājs pieņem lēmumu atļaut vai atteikt Būvuzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.”

1. Konkursa nolikuma Līguma projekta 6.5.punktu papildināt ar teikumu “Saskaņā ar Civillikuma 1716.pantu līgumsods par saistību nepienācīgu izpildi vai neizpildīšanu īstā laikā (termiņā) var tikt noteikts pieaugošs, taču kopumā ne vairāk par 10% no pamatparāda vai galvenās saistības apmēra.”
2. Konkursa nolikuma Līguma projekta 7.5.punktā aizstāt vārdus “no bankas garantijas summas, nosūtot pieprasījumu bankai” ar vārdiem “no bankas (apdrošināšanas sabiedrības) garantijas summas, nosūtot pieprasījumu bankai (apdrošināšanas sabiedrībai)”.
3. Konkursa nolikuma Līguma projekta 10.4.punktā aizstāt vārdu “maina” ar vārdu “nemaina”.
4. Pagarināt piedāvājumu iesniegšanas termiņu līdz 2017.gada **23.novembrim**, plkst.10.00. un attiecīgi precizēt Konkursa nolikuma 7.3.punktu un 7.4.punktu, šajos punktos aizstājot 2017.gada 24.oktobra datumu ar 2017.gada **23.novembra** datumu.

 Iepirkumu komisija